CELEX: 32012D0740
Language: da
Date: 2012-11-29 00:00:00
Title: 2012/740/EU: Kommissionens gennemførelsesafgørelse af 29. november 2012 om ændring af afgørelse 2004/858/EF, som ændret ved afgørelse 2008/544/EF, om oprettelse af et forvaltningsorgan for sundhed og forbrugere i medfør af Rådets forordning (EF) nr. 58/2003

1.12.2012   
            
            
               DA
            
            
               Den Europæiske Unions Tidende
            
            
               L 331/50
            
         KOMMISSIONENS GENNEMFØRELSESAFGØRELSE
   af 29. november 2012
   om ændring af afgørelse 2004/858/EF, som ændret ved afgørelse 2008/544/EF, om oprettelse af et forvaltningsorgan for sundhed og forbrugere i medfør af Rådets forordning (EF) nr. 58/2003
   (2012/740/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 58/2003 af 19. december 2002 om vedtægterne for de forvaltningsorganer, der skal administrere opgaver i forbindelse med EF-programmer (1), særlig artikel 6, stk. 1, og
   ud fra følgende betragtninger:
   
               (1)
            
            
               Forvaltningsorganet for Folkesundhedsprogrammet blev oprettet ved Kommissionens afgørelse 2004/858/EF (2) til forvaltning af programmet for Fællesskabets indsats inden for folkesundhed 2003-2008, der blev vedtaget ved Europa-Parlamentets og Rådets afgørelse nr. 1786/2002/EF (3). I henhold til afgørelse 2004/858/EF skal Forvaltningsorganet for Folkesundhedsprogrammet udføre sine opgaver indtil den 31. december 2010 for så vidt angår tildelingen af kontrakter og tilskud i forbindelse med folkesundhedsprogrammet 2003-2008.
            
         
               (2)
            
            
               Ved Kommissionens afgørelse 2008/544/EF (4) blev »Forvaltningsorganet for Folkesundhedsprogrammet« omdannet til »Forvaltningsorganet for Sundhed og Forbrugere«, og dets mandat blev forlænget til 2015. I betragtning af den cost-benefit-analyse, der er gennemført, og med henblik på mere effektivt at nå visse fællesskabsprogrammers mål giver afgørelse 2008/544/EF forvaltningsorganet til opgave at gennemføre følgende fællesskabsprogrammer og -aktiviteter: folkesundhedsprogrammet 2003-2008, folkesundhedsprogrammet 2008-2013 (vedtaget ved Europa-Parlamentets og Rådets afgørelse nr. 1350/2007/EF (5)), forbrugerprogrammet 2007-2013 (vedtaget ved Europa-Parlamentet og Rådets afgørelse nr. 1926/2006/EF (6)) og de uddannelsesforanstaltninger vedrørende fødevaresikkerhed, der er omfattet af Europa-Parlamentets og Rådets forordning (EF) nr. 882/2004 (7), Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (8).
            
         
               (3)
            
            
               I lyset af den ekspertise, som organet har opnået inden for uddannelsesforanstaltninger vedrørende fødevaresikkerhed, bør det overdrages organet at forvalte visse lignende foranstaltninger, herunder særlig udvide dets aktiviteter til uddannelsesforanstaltninger uden for Den Europæiske Unions medlemsstater. Derfor er det hensigtsmæssigt at overdrage organet forvaltningen af uddannelsesforanstaltninger vedrørende fødevaresikkerhed, der er omfattet af Kommissionens afgørelse C(2012) 1548 om vedtagelse af arbejdsprogrammet for 2012, som udgør finansieringsafgørelsen for projekter inden for udenrigshandelsområdet, herunder markedsadgang for lande uden for Den Europæiske Union og initiativer inden for handelsrelateret bistand, og af artikel 22, stk. 1 og 3, Europa-Parlamentets og Rådets forordning (EF) nr. 1905/2006 af 18. december 2006 om oprettelse af et instrument til finansiering af udviklingssamarbejde (9).
            
         
               (4)
            
            
               Det er tillige hensigtsmæssigt at overdrage organet forvaltningen af aftalen med Forbrugerorganisationernes Europæiske Standardiseringskontor, bedre kendt under forkortelsen »ANEC«, der forvaltes i henhold til Rådets direktiv 89/686/EØF af 21. december 1989 om indbyrdes tilnærmelse af medlemsstaternes lovgivninger om personlige værnemidler (10) og Rådets direktiv 93/15/EØF af 5. april 1993 om harmonisering af bestemmelserne om markedsføring af og kontrol med eksplosivstoffer til civil brug (11), Europa-Parlamentets og Rådets direktiv 94/9/EF af 23. marts 1994 om indbyrdes tilnærmelse af medlemsstaternes lovgivning om materiel og sikringssystemer til anvendelse i eksplosionsfarlig atmosfære (12), Europa-Parlamentets og Rådets direktiv 94/25/EF af 16. juni 1994 om indbyrdes tilnærmelse af medlemsstaternes love og administrative bestemmelser om fritidsfartøjer (13), Europa-Parlamentet og Rådets direktiv 95/16/EF af 29. juni 1995 om indbyrdes tilnærmelse af medlemsstaternes lovgivning om elevatorer (14), Europa-Parlamentets og Rådets direktiv 97/23/EF af 29. maj 1997 om indbyrdes tilnærmelse af medlemsstaternes lovgivning om trykbærende udstyr (15), Europa-Parlamentets og Rådets direktiv 98/34/EF af 22. juni 1998 om en informationsprocedure med hensyn til tekniske standarder og forskrifter (16), Europa-Parlamentets og Rådets direktiv 2004/22/EF af 31. marts 2004 om måleinstrumenter (17), Europa-Parlamentets og Rådets direktiv 2007/23/EF af 23. maj 2007 om markedsføring af pyrotekniske artikler (18), Europa-Parlamentets og Rådets direktiv 2009/105/EF af 16. september 2009 om simple trykbeholdere (19) og Europa-Parlamentets og Rådets direktiv 2009/23/EF af 23. april 2009 om ikke-automatiske vægte (20).
            
         
               (5)
            
            
               Afgørelse 2004/858/EF bør derfor ændres i overensstemmelse hermed.
            
         
               (6)
            
            
               De foranstaltninger, der er fastsat i denne afgørelse, er i overensstemmelse med udtalelsen fra Forvaltningsorganudvalget —
            
         VEDTAGET DENNE AFGØRELSE:
   Artikel 1
   I afgørelse 2004/858/EF foretages følgende ændringer:
   
               1)
            
            
               Artikel 4, stk. 1, indledningen, affattes således:
               »1.   Organet har ansvaret for at udføre følgende gennemførelsesopgaver til forvaltning af andet folkesundhedsprogram 2008-2013 (vedtaget ved Europa-Parlamentets og Rådets afgørelse nr. 1350/2007/EF (21)), forbrugerprogrammet 2007-2013 (vedtaget ved Europa-Parlamentets og Rådets afgørelse nr. 1926/2006/EF (22)), og Europa-Parlamentets og Rådets bestemmelser om europæisk standardisering og uddannelsesforanstaltninger vedrørende fødevaresikkerhed omfattet af Europa-Parlamentets og Rådets forordning (EF) nr. 882/2004 (23), Rådets direktiv 2000/29/EF (24), afgørelse C(2012) 1548 og Europa-Parlamentets og Rådets forordning (EF) nr. 1905/2006 (25):
            
         
               2)
            
            
               Artikel 6 affattes således:
               »Artikel 6
               Tilskud
               Organet modtager over De Europæiske Fællesskabers almindelige budget tilskud, der tages fra bevillingen til andet folkesundhedsprogram 2008-2013 (vedtaget ved afgørelse nr. 1350/2007/EF), forbrugerprogrammet 2007-2013 (vedtaget ved afgørelse nr. 1926/2006/EF) og Europa-Parlamentets og Rådets bestemmelser om europæisk standardisering og uddannelsesforanstaltninger vedrørende fødevaresikkerhed omfattet af forordning (EF) nr. 882/2004, direktiv 2000/29/EF, afgørelse C(2012) 1548 og forordning (EF) nr. 1905/2006.«
            
         Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.
   
      Udfærdiget i Bruxelles, den 29. november 2012.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EFT L 11 af 16.1.2003, s. 1.
   
      (2)  EUT L 369 af 16.12.2004, s. 73.
   
      (3)  EFT L 271 af 9.10.2002, s. 1.
   
      (4)  EUT L 173 af 3.7.2008, s. 27.
   
      (5)  EUT L 301 af 20.11.2007, s. 3.
   
      (6)  EUT L 404 af 30.12.2006, s. 39.
   
      (7)  EUT L 165 af 30.4.2004, s. 1.
   
      (8)  EFT L 169 af 10.7.2000, s. 1.
   
      (9)  EUT L 378 af 27.12.2006, s. 41.
   
      (10)  EFT L 399 af 30.12.1989, s. 18.
   
      (11)  EFT L 121 af 15.5.1993, s. 20.
   
      (12)  EFT L 100 af 19.4.1994, s. 1.
   
      (13)  EFT L 164 af 30.6.1994, s. 15.
   
      (14)  EFT L 213 af 7.9.1995, s. 1.
   
      (15)  EFT L 181 af 9.7.1997, s. 1.
   
      (16)  EFT L 204 af 21.7.1998, s. 37.
   
      (17)  EUT L 135 af 30.4.2004, s. 1.
   
      (18)  EUT L 154 af 14.6.2007, s. 1.
   
      (19)  EUT L 264 af 8.10.2009, s. 12.
   
      (20)  EUT L 122 af 16.5.2009, s. 6.
   
      (21)  EUT L 301 af 20.11.2007, s. 3.
   
      (22)  EUT L 404 af 30.12.2006, s. 39.
   
      (23)  EUT L 165 af 30.4.2004, s. 1.
   
      (24)  EUT L 169 af 10.7.2000, s. 1.
   
      (25)  EUT L 378 af 27.12.2006, s. 41.«